ڕۆژی مردووەکان
ڕۆژی مردووەکان () ئاھەنگێکی نیشتمانییە لە مەکسیک و ھەندێک وڵاتی تر بەڕێوە دەچێت کە ماوەی ئاھەنگەکە سێ ڕۆژە (لە ٣١ ی تشرینی یەکەمەوە تا ٢ی تشرینی دووەم). لەم ڕۆژەدا ھەموو بانک و ڕێکخراوەکان دادەخرێن و ھەموویان ئاھەنگ دەگێڕن.

بە بۆنەی ئەم ئاھەنگەوە خەڵک سەردانی گۆڕی ھاوڕێکان و بنەماڵەکەیان دەکەن و گۆڕەکەیان خاوێن دەکەنەوە و گوڵیان لەسەر دادەنێن و بە داگیرساندنی مۆم و وتە و دوعا خوێندنەوە یادی مردووەکانیان دەکەن.

بە وتەی توێژەران، سەرچاوەی ئەم ئاھەنگە دەگەڕێتەوە بۆ شارستانیەتی مایا و ئازتێک، کە ئاھەنگێک بوو بۆ ستایشکردنی میتکاچیواھواتڵ ئیزەد بانو و لە مانگی ئابدا بەڕێوەچوو. بەڵام لەسەردەمی داگیرکاریدا ڕێکەوتی ئاھەنگگێڕانەکە لە مانگی ئابەوە بۆ مانگی تشرینی دووەم گوازرایەوە.

فیلمێکی ئەنیمەیشنی بە ناوی کۆکۆ کە لەم نەریتەوە سەرچاوەی گرتووە، لە ساڵی ٢٠١٧ دا بڵاوبوویەوە.

سەرچاوەکان 

 

چاندی مەکسیکی
شاکارەکانی کەلەپوورە زارەکی و نابەرھەستەکەی مرۆڤایەتی